**LĒMUMS**

Liepājā

|  |  |
| --- | --- |
| 2023. gada 19. oktobrī | Nr.364/11  (prot. Nr.11, 30.§) |

Par lietošanas tiesību aprobežojumu

zemesgabalā Jūrmalas parks, Liepājā

Saskaņā ar SIA “OSTKOM” izstrādāto projektu “Elektronisko sakaru tīkla pievada izbūve Jūrmalas parks 3, Liepājā” paredzēts izbūvēt elektronisko sakaru tīkla komunikāciju – optiskais kabelis caurulē d50 – pašvaldībai piederošajā zemes vienībā Jūrmalas parks, Liepājā, pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Civillikuma 1130. pantu, Elektronisko sakaru likuma 28. panta pirmo un otro daļu, Aizsargjoslu likuma 14. un 33. pantu, izskatot SIA “OSTKOM” 2023. gada 14. septembra vēstuli Nr.250-23 “Par apgrūtinājumu zemes īpašumam”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 2. oktobra priekšlikumu (sēdes protokols Nr.17) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Piekrist, ka par labu SIA “OSTKOM” (reģistrācijas Nr.42102006587; juridiskā adrese: Ziemeļu iela 17, Liepāja) tiek noteikts lietošanas tiesību aprobežojums Liepājas valstspilsētas pašvaldības nekustamajam īpašumam – zemes vienības Jūrmalas parks, Liepājā (kadastra apzīmējums 1700 035 0147) daļai aptuveni 944 kv.m platībā (pielikumā), zemesgabala platība var tikt precizēta pēc projekta apstiprināšanas, elektronisko sakaru tīkla komunikāciju (optiskais kabelis caurulē d50) ierīkošanai un ekspluatācijai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas valstspilsētas pašvaldības vārdā noslēgt līgumu ar SIA “OSTKOM” par lēmuma 1. punktā minēto lietošanas tiesību aprobežojumu, paredzot vienreizēju atlīdzību 5% apmērā no kadastrālās vērtības, atbilstoši apgrūtināmai platībai.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |